LidanRubinov/Halacha-QA huggingface dataset:
שאלה: אמירת קדיש על סבי:! אני חוזרת בתשובה וכואב לי מאוד שאף אחד ממשפחתי לא אומר קדיש על סבי וסבתי. האם כאשר אני בבית כנסת אני יכולה להגיד גם (בלחש) והאם אני יכולה לעלות לקברם ולהגיד?
תשובה: ב"ה אני מאוד מבין אותך, ואכן מאוד מצער שלא אומרים על סבא וסבתא קדיש. יחד עם זה, אין לפי ההלכה מקום לומר קדיש כשאין עשרה גברים ששומעים ועונים לקדיש, ולכן אין אפשרות שתאמרי קדיש בשקט בלי שיענו לך, וגם לא צנוע שתגידי קדיש בקול. במצב שלך הפתרון הנכון הוא שמישהו אחר יגיד קדיש עליהם. אינני יודע מתי הם נפטרו, ולכן אם הם לא נפטרו בשנה האחרונה, אין חיוב לומר עליהם קדיש אלא רק ביום הפטירה שלהם, ואז פשוט תשלמי למישהו שיאמר עליהם קדיש. חשוב שאותו האדם שיגיד עליהם קדיש יהיה אדם שאין לו אבא או אמא. במידה ויש לך קשר עם מישהו, תבקשי ממנו ותציעי לו ת על כך. במידה ואת לא מכירה, אשמח לעזור לך למצוא מישהו שיעזור לך. את מוזמנת ליצור איתנו קשר, ונשמח לעזור לך עוד בכל מה שנוכל. הרב יצחק גרינבלט zahig1 gmail.com
שאלה: יציאה מהארץ לצורך לימוד אנגלית: האם מותר לי לצאת מהארץ כדי ללמוד אנגלית שאני יצליח בבגרות, כי זה ממש חשוב לי וזה לתקופה של שבועיים?
תשובה: אי אפשר ללמוד בארץ שבשביל זה לצאת מהארץ? יש מספיק עולים חדשים שאפשר לדבר איתם באנגלית גם בארץ. לא נצרך בשביל זה לצאת מהארץ.
שאלה: סיום מסכת כפול: רציתי לשאול אם אני מסיים שתי מסכתות. האם ניתן לערוך סיום מסכת כפול ולציין את שתי המסכתות בשמותן או האם יש מנהג דווקא לחלק?
תשובה: אפשר לומר את שמות שתיהן יחד באותו סיום. זה אותה שמחה ולכן גם לא שייך אין מערבין שמחה בשמחה.
שאלה: בדיקת חמץ במעונות המשותפים לדתיים וללא דתיים: בחג הפסח הבא עלינו לטובה בעזרת השם לא אמצא במעונות. אני גר בחדר עם אדם המכנה את עצמו דתל"ש, ובשאר הדירה יש חילונים "גמורים". את החדר אנקה ואבדוק בו חמץ, אך רציתי לשאול גם מה מידת אחריותי על שאר הדירה (כמו המטבח), וחוץ ממכירת החמץ שלי האם עליי לעשות עוד משהו בנידון? יתכן שבמהלך החג ישאר חמץ גמור בדירה, וגם אפילו שיאכל בדירה. בצפייה לתשובה מהירה ו השאלה נשאלה בהמשך לשאלה "בדיקת חמץ במעונות"
תשובה: חמץ שאינו באחריותך, אינך עובר עליו.
שאלה: להשתמש במטחנת בשר מאלומיניום: מטחנת בשר מאלומיניום. הגוף והידית, הסכין והברזל עם החורים מברזל, מיוצר בסין, צריך הטבלה או הגעלה או משהו אחר? ב מראש.
תשובה: אני מבין שמדובר על מוצר חדש. יש להטביל אותו במקווה.
שאלה: מתי שואלים מה נשתנה: כיצד הילדים שואלים "מה נשתנה" בליל הסדר בתחילת ה"מגיד" אם טרם ראו שמטבילים פעמיים, שאוכלים מצה ומרור?
תשובה: יש מבארים שכבר רואים את המרור והחרוסת מוכנים על השולחן לטיבול נוסף. ויש מבארים ששאלות אלו תוקנו עבור האב שיסב תשומת לב בנו לשינויים אלו במקרה שאינו יודע לשאול, שהרי כששואל מעצמו הוא כבר יבחר את השאלות. (על דרך ההלצה אוסיף, שהיום הילדים כבר ראו הכל בגן.) חג כשר ושמח,
שאלה: עבודה במכירת חמץ בפסח: אנוכי עובד בשתי עבודות. אחת כמוכרן וממנה אני מתפרנס, והשנייה היא עסק אישי שלי שעוסק בממכר מזון לחיות. השאלה שלי היא מה הדין בפסח. האםאני יכול למכור את המזון? אמנם זה חמץ, אך מצד שני זה גם העסק שלי. אם לא ירכשו ממני אני עלול להפסיד את הלקוח. מה הדין במקרה הזה? ב מראש
תשובה: אסור למכור חמץ בפסח, ועוד יותר, אסור שיהיה ברשותך חמץ. עלייך לסגור את העסק בפסח ולמכור את הסחורה לגוי. ניתן למצוא תחליפים למזון לפסח ורק אותו למכור לצורך שימוש בפסח.
שאלה: כשרות שמן קנולה וליפתית לפסח: ראיתי באתר את התשובה של הרב עמיחי שליט"א. מצויין, שהתשובה היא מתאריך ז ניסן תשס"ו. האם התשובה מעודכנת גם לפסח תשע"ב? אשמח לשמוע, אם עוד רבנים חשובים אוסרים את שמן הקנולה לפסח, ומה דעתם בעניין הליפתית? אשמח לקבל תשובה בהקדם, כי אני משמש כרב בקהילה בבאר שבע ושאלו אותי בעניין זה ומצפים לתשובה ברורה לפסח זה. השאלה נשאלה בהמשך לשאלה "שמן קנולה לפסח"
תשובה: וברכת ד' לא אני אסרתי שמן לפתית - קנולה, עיין באנ"ז (או"ח שעג) שם אסר שמן לפתית (רעפס). לגבי מינים חדשים שלא היו ידועים בזמן הגזרה - עיין מ"ב סי' תנג ס"ק ד, שאסר תירס שלא היה בזמן הגזרה, א"כ מוכחת דעתו. לגבי עשייה ביבש - צריך לכך השגחה מיוחדת, וכל זמן שאין על כך השגחה לכאורה אין מקום לדון אפילו לדעות המקילות (הרב קוק זצ"ל). אמנם ידעתי את דעת הגר"ד ליאור שליט"א להתיר. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: כשרות שמן קנולה וליפתית לפסח: ראיתי תשובה של הרב שמתיר שמן קנולה ומוצרים המכילים ליפתית לפסח. רציתי לשאול, אם זה מעודכן גם לפסח תשע"ב, וגם לבקבוקי שמן קנולה שכתוב עליהם במפורש - לאוכלי קטניות? אשמח לקבל תשובה בהקדם, כי אני משמש כרב בבאר שבע ושואלים אותי בעניין זה לקראת פסח הקרוב. השאלה נשאלה בהמשך לשאלה "שמן קנולה בפסח"
תשובה: שמן קנולה כשר לפסח גם לאשכנזים.
שאלה: סעודה חגיגית לכבוד נכדנו בימי הספירה: האם יש איסור לערוך סעודה בימי הספירה לרגל הולדת נכדנו המגיע לביקור בארץ בפסח ונוסע לפני ל"ג בעומר? מדובר במפגש משפחות וחברים באולם ללא ריקודים בשעות הצהריים. השאלה נשאלה בהמשך לשאלה "אירוע בספירת העומר עם תזמורת"
תשובה: ללא מוזיקה וללא ריקודים - מותר
שאלה: עבודה במשרד שלא נוקה לפסח בחול המועד: אני שואל את השאלה בשם ידידה שלי שהמשרד שלה מחייב אותה לעבוד בחול המועד פסח ולא מנקים את המשרד מחמץ. א. האם היא יכולה להיות במשרד בחול המועד? ב. אם כן, מה לעשות במהלך חול המועד? ג. אחרי החג, בקשר לחמץ שעבר עליו הפסח, האם לא להשתמש רק במוצרים עד שיחודש המלאי, עד מתי? מה בקשר לשימוש במקרר, מיקרו, טוסטר אובן וכדומה?
תשובה: עליה לאכול רק דברים כשרים שלה ובכלים שלה. אין להשתמש בטוסטר אובן. רצוי גם לא במיקרוגל. אם אין בררה, מותר להשתמש בו כשהוא נקי כשהאוכל עטוף בשני כיסויים.
שאלה: לימוד הלכות משותף לרווק ולרווקה: האם מותר לרווק ללמד רווקה חילונית הלכות?
תשובה: לא מומלץ. ואם אין בררה, רק במקום פתוח שאין בו ייחוד.
שאלה: הכשרת תבנית טפאל: כיצד מכשירים תבנית חלבית עם ציפוי טפאל שנאפה בה עוף?
תשובה: וברכת ד' נראה לי שאי אפשר להכשיר טפלון כיוון שהתבנית זקוקה לליבון (נאסר באפיה), חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: פסח- לא שומרי תורה ומצוות: אני בעלת תשובה. בפסח השנה אנחנו מתארחים אצל חמותי שאינה שומרת תורה ומצוות, אך קנתה את כל הכלים והסירים לפסח ומנקה את המטבח כמו שצריך. אולם אין היא מוכנה בשום פנים ואופן למכור את החמץ שברשותה ולבטלו. האם אני יכולה לעשות זאת אצלה כדי שלא ניכשל בליל הסדר, וכן שלא ניכשל באכילה בהנאה של החמץ אחרי פסח?
תשובה: החמץ שלה אינו באחריותך. אך יש לוודא שהוא יימצא מבודד במקום סגור שלא יגיע למאכלים כשרים.
שאלה: לאכול קטניות כשמתארחים: אני פעם שמעתי מהבן של הרב זיני שאם מתארחים אצל אנשים שאוכלים קטניות - מותר לאכול אצלם קטניות, ונהגתי כך. האם זה נכון? השאלה נשאלה בהמשך לשאלה "קטניות לילדים בפסח"
תשובה: לא ייתכן שהוא אמר זאת. אולי כוונתו רק השנה בשבת אסרו-חג.
שאלה: כתיבה למפרע בספר תורה: לכבוד הרב בשו"ת יביע אומר חלק ז - אורח חיים סימן ב ניתנת תשובה ארוכה מאוד לשאלה האם מותר לתקן אות שנפרדו חלקיה מבחינת חשש "שלא כסידרן". אולם בסעיף ד נכתב: "אולם לפי מה שפירשנו אתי שפיר, שבאמת אין חילוק בזה בין ספרים לתפלין ומזוזות, שגם ספר תורה אם כתבו למפרע פסול". אם הבנתי נכון אז מה כוונת הרב שפוסל כתיבה למפרע בספר תורה?
תשובה: במשפט שהבאת הרב עובדיה מצטט מדברי הספר 'משיבת נפש' להרב אריה ליב צינץ מפלאצק. דעת הרב מפלאצק היא שהכוונה בכתיבה שלא כסדרן אינה רק באות אחת אלא אם כתב פסוק שלם או הקדים מילה למילה. ולשיטתו, גם בספר תורה יש פסול כזה ואין בזה הבדל בין ספר תורה לבין תפילין ומזוזות.
שאלה: להכשיר קערת מיקסר לפסח: האם ניתן להכשיר לפסח קערת מיקסר מנירוסטה וכן המקצף ששימשו לבחישת עוגות, ואם כן, אז כיצד?
תשובה: את המקצפים יש לנקות היטב ולהעביר באש את המקומות שלא ניתן לנקותם ואח"כ להגעיל. את הקערה יש לנקות היטב ולהגעיל.
שאלה: קצה התיתורא נפתח: בתפילין של יד- אם יש פתיחה של 2 מילימטר עד 5 בקצה התיתורא ככה שהבית של תפילין של היד נפתח למעלה ולמטה, עד לאיזה מצב יש פסילה? כוונתי היא שהחוט של הפרה קשור היטב רק שני הפינות הקדמיות של התפילין של יד נפתחו טיפה, כמו כן כיצד אפשרי לישרם? האם לפי הספרדים או לפי שיטת האר"י -הבן איש חי מותר להשתמש בדבק מהיר לחיבורם ואם כן מאיזה סוג מותר? ישר כח מראש על התשובה
תשובה: לא ראיתי מקור מפורש אבל נראה לי שאין להשתמש בדבק רגל משום חציצה וסיבות נוספות. וכן שאם נפתחו התפילין בדרך הגלויה לעין רגילה יש למסור לתיקון לאלו העוסקים המומחים לכך.
שאלה: ברכה על "פסק זמן": פסק זמן זהו למעשה חטיף שוקולד עם מילוי ופל. רפי השאלה נשאלה בהמשך לשאלה "ברכה על "פסק זמן"
תשובה: לכאורה הברכה היא מזונות
שאלה: להיכנס לים ובריכה בספירת העומר: האם בחול המועד מותר להיכנס לים ולבריכה בהקשר של ספירת העומר?
תשובה: בספירת העומר אין איסור רחיצה ולכן מותר ללכת לים ולבריכה.
שאלה: ובא עכבר ונטל: במקום עבודתי עכברים רבים המצויים בתקרה האקוסטית ובתעלות המזגנים. האם עלי לחשוש לקראת פסח להמצאותו של חמץ אותו הם גררו למקומות אלו? (התקרה מתפרשת על שטח רב והתעלות סגורות ואינן ניתנות לפתיחה) אשמח למקור.
תשובה: חיוב הבדיקה הוא עד מקום שידו מגעת ותו לא.
שאלה: הוצאת ידי חובת הגומל ממקרים שונים: לכבוד הגר"ד ליאור שליט"א הרב אמר שאחד יכול לברך הגומל ולהוציא אחרים ידי חובה למרות שהם מחוייבים מסיבות שונות, האם הכוונה גם לאדם שמברך בגלל שטס ומוציא אדם שמחוייב בגלל שנסע ברכב או שהבריא? השאלה נשאלה בהמשך לשאלה "להוציא ידי חובת ברכת הגומל"
תשובה: כן, אומנם כל אחד מברך מסיבה אחרת אבל למעשה זה אותו הדבר ויכול להוציא אחרים ידי חובה. זו שאלה נכונה, ואפשר לעיין בדעת תורה רכג' באורח החיים.
שאלה: המחיר שעל המוצר נמוך מהמחיר הנכון: ישנם מקרים שהמחיר שעל המוצר שגוי (אנו רק בני אדם). לפעמים מגיע לקוח שמבקש את העודף ואומר שעל פי ההלכה מגיע לו מכיון שקנה אותו על דעת מחיר הזול המופיע על המוצר ולא על דעת היוקר (לפי החוק מגיע). אני אומר אז שלא יקנה או אני יכול לבטל את המכירה. אני רוצה לדעת אם לפי ההלכה אני יכול לומר ללקוח דתי שלפי ההלכה שלא יקנה או יבטל את הקניה ויקבל את כספו חזרה? השאלה נשאלה בהמשך לשאלה "מוצר שעלה פחות מהכתוב"
תשובה: אינך יכול לבטל את המקח, אלא עליך לתת לו את המוצר עבור המחיר שנקוב עליו, כיוון שהחוק מחייב זאת, ובמקרה כגון זה החוק מחייב מדין דינא דמלוכתא, אין מקום להבדיל בין לקוח דתי או שאינו כזה, דין תורה תקף על שניהם, הרב מרדכי גרוס
שאלה: ליל הסדר בתקופת השלושים אצל אחרים: הוזמנו לליל הסדר לבית גיסתי, אך אני אהיה בתקופת השלושים על אבי. האם מותר לי ללכת אליהם עם משפחתי? זהו מרחק הליכה קצר ובסיום הסדר שיחגג כהלכתו נחזור לביתנו. וחג שמח
תשובה: מותר
שאלה: לגדל משפחה ברוכת ילדים: מאז ומתמיד חונכנו שדרך התורה היא שתהיה משפחה גדולה ב"ה גם אני וגם רעייתי באים ממשפחות כאלה. אולם היה לי דיון עם מישהו שלא שומר תורה ומצוות וכשניסיתי להעלות את הסיבות מדוע אני רוצה משפחה גדולה התקשתי לענות. עד כמה שידוע לי שחכמים אמרו ש"לערב אל תנח ידך" שאתה לא יודע איזה מהם יכשר. וכן במיוחד שאנחנו גרים בהתנחלות אז זה מחזק את מצוות יישוב הארץ. אבל אני בטוח שיש תשובות יותר מעמיקות. זה גם קשור מה צריך להיות היחס בין רמת החיים לבין גודל המשפחה שלכאורה זה קצת סותר אם נדבר קצת במספרים אז זוג עם 5 ילדים יכול לחיות ברמה סבירה ולהסתפק ב 9000 ש"ח הכנסות אבל עם 8 ילדים זה כבר מוריד את רמת החיים. כלומר איפה הגבול אולי אני צריך להביא רק 2 ילדים ולדאוג להם לחופשות,לימודים וחוגים מיוחדים. לצאת לחו"ל וכו אשמח לתשובה מפורטת שנוכל כולנו להתחזק בעניין. ו
תשובה: אדם בעולם יכול לעשות דברים גדולים. רוב הדברים שאנו עושים אינם יצירה שלנו. במה שנוגע לדאגה לצרכים הקיומיים שלנו וודאי שאין כאן יצירה משלנו, הקב"ה הוא הנוטע בנו את הצרכים הקיומיים ואנו רק נענים לתחזק את מה שכבר נעשה על ידי מישהו אחר. במה האדם יוצר? לפעמים יש לאדם כשרון מיוחד שאותו הוא מפתח, ויש כאן כבר דבר שיש בו קצת יצירה אישית, דבר שהוא משמעותי יותר. אולם אין ספק שהיצירה הגדולה ביותר זה האדם. הקב"ה נותן בנו אמון ומשתף אותנו ביצירת אדם שנברא בצלם אלוקים. יצירת אדם יש בה את המעורבות הגדולה ביותר של האדם, של לקיחת זרע קטן וטיפוחו עד שהוא נהפך להיות ממש רוח של אדם. ואז אנו שותפים משמעותיים בגידול האדם, להיות אישיות עם תכונות אנושיות נעלות. אין לנו מפעל יותר משמעותי מאשר להיות שותף מרכזי במאמר שאמר הקב"ה: "נעשה אדם בצלמנו כדמותנו". כל דבר אחר יש בו פחות יצירתיות מאשר גידול וטיפוח מי שנברא בצלם אלוקים. אני מסכים שכל ילד דורש כוחות גדולים ועצומים. אולם הפרי וההשקעה אינה משתווה לתמורה שיש במשך הזמן. השנים של גידול הילדים בשלבים הראשונים דורשות מאיתנו מאמץ מיוחד אולם התמורה היא מעל ומעבר להשקעה שלנו. הורדה ברמת החיים במידה מסוימת היא גם תמורה נסבלת. אולם כל זאת רק אם היא באמת נסבלת, אם היא גורמת למידות מגונות לכעסים, לעניות בדעת וכד', אזי המטרה העיקרית שהיא יצירת אקלים נעים לגידול ילדינו עלול להיפגע. כל בית צריך להכיר את כוחותיו להאמין בעצמו ובאחריות לגדל משפחה שהיא הבסיס לשכינה בעולם.
שאלה: קטניות לאשכנזים בשבת שאחרי שביעי של פסח: הרי בני עדות המזרח אוכלים קטניות בפסח והן ראויות להם. א"כ איך הן יכולות להחשב כמוקצה? משום כך מפורסם בשם פוסקים רבים שמותר אף לאשכנזים לאכלן בשבת אחרי פסח ואינן מוקצה. ראו בלוח הרב טיקוצ ינסקי ובספר פסקי תשובות בשם הגרש"ז אוירבך. השאלה נשאלה בהמשך לשאלה "קטניות בשבת שלאחר שביעי של פסח"
תשובה: אכן המוקצה אינו הסיבה העיקרית אם כי סיבה זו קיימת במקום שכל הקהילה נוהגת כמנהג אשכנז כגון קיבוצים וכדו', ויש דעות שמוקצה מחמת יום שעבר אסור ר' סי' תרסה. הבעיה העיקרית הבישול בשביעי של פסח ר' סי תקכז שמי שמתענה ביו"ט אינו רשאי לבשל לאחרים, וגם יש חשש סביר שמא יטעם. אך אשכנזי המתארח אצל ספרדי בשבת זו יכול לאכול קטניות.
שאלה: מעשר כספים מקצבת נכות: מס שאלות בנוגע לכספי מעשר 1. יש לי ילד נכה ואני מקבל עליו קצבת נכות המשלמת את ההוצאות בגין נכותו, האם אני צריך לתת כספי מעשר מההכנסה של הקצבת נכות מהביטוח הלאומי? 2.קצבת ילדים הרגילה שאני מקבל, אני גם צריך לתת כספי מעשר? 3. האם ת משכנתא נחשבת לכספי מעשר? 4. ת חיסכון לילדים בכדי שאוכל לחתן אותם נחשב ככספי מעשר (שח"ו לא אצטרך לקבל אז תרומות וסיוע מאנשים אחרים בכדי לחתן אותם)
תשובה: ביחס להפרשת מעשר מקצבאות הילדים וקצבת הנכות, אם סכום הקצבאות הוא יותר מהסכום הנדרש לשם טיפול בילדיך, יש להפריש מעשר מהיתרה. ת משכנתא נחשב אף הוא ככספי מעשר, והוא הדין ביחס לחסכונות שאדם מפריש כדי שיוכל לחתן בעזרתם את ילדיו כשיגיעו לפרקם. בשורות טובות
שאלה: טיול בית ספר בספירת העומר: לכבוד הרב!! האם מותר לצאת לטיול שנתי בזמן ספירת העומר? יש לציין כי בעקבות הטיול יהיו לי יותר חברות בעזרת ה וכך הן יותר יתחברו אליי.
תשובה: א. ראשית יש לפנות למורה, מנהל או רב בית הספר. מן הסתם הם נוהגים לפי ההלכה ויש לברר זאת דרכם. ב. לעצם הענין, הדברים האסורים בספירת העומר מצומצמים מאוד ואינם דומים כלל להלכות בין המצרים (שלושת השבועות), רבים נוטים לחשוב שההלכות שוות והדבר אינו נכון. מותר ללא ספק לצאת לטיול בספירת העומר. האיסורים העיקריים הם: חתונה, תספורת, מוזיקה שמביאה לשמחה וי"א גם ברכת שהחיינו. פסח כשר ושמח וטיול נעים.
שאלה: כשרות תרופות טבעיות לפסח: האם התרופה הטבעית ברזל עדיף של חברת הדס כשרה לפסח? יש לה כשרות לימות השנה אך לא מצויין שזה כשר לפסח. בנוסף לכך, כתוב שהתרופה אינה מכילה קמח וחיטה. אני צריכה אותה כדי להעלות את הברזל שלי, יש לי ברזל נמוך. יתר על כן, אני רק מתחילה לקחת את הכדורים הללו ואמרו לי שזה מאד יעזור אם אני אקח כדורי ברזל. אני לא מצליחה להעלות את הברזל שלי עם האוכל הרגיל שאני אוכלת. אני מאד עייפה ולא מצליחה לתפקד כראוי בגלל מחסור בברזל. אם אני לא אקח בפסח אז אני אתחיל לקחת רק אחרי פסח וכל הזמן שלפני כן אני לא אקח כדי לבדוק אם הכדורים עוזרים לי. בבדיקות דם שעשיתי היה לי ברזל נמוך והאחות אמרה לי לאכול ירקות עלים ובשר. אני משתדל לאכול את זה הרבה אך זה לא עוזר לי. רופא אחד נתן לי סירופ ברזל ולקחתי אותו וזה לא עזר לי. הרופא אמר לי שאני יכולה לחיות עם ברזל נמוך ואני צריכה רק לאכול מאכלים שיש בהם ברזל אך הרופא לא התייחס לבעייה הכללית שיש לי. שאלתי היא האם אני יכולה לקחת את הכדורים הללו בפסח?
תשובה: וברכת ד' א. רפואה שלמה. ב. יש לפנות לועד הכשרות של העדה החרדית, שהם נותני הכשרות לתוסף זה (026236550), והם יגידו לך בברור. נראה לי לפי מה שקראתי שאפשר לקחת גם בפסח, אבל כדאי לבדוק. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: שבר ביד בהסבה: אם יש לי גבס על יד ימין שלי כך שאיני יכול להחזיק סכו"ם ואני אוכל בידי השמאלית. האם אני חייב בהסיבה? יהיה קשה להסב לשמאל ולאכול בשמאל? מראש.
תשובה: אינך חייב להסב רפו"ש
שאלה: תבלינים לפסח לאשכנזים: האם מותר לאשכנזים להשתמש בפסח עם מרווה, טימין, רוזמרין, גם צמחים וגם תבלינים.
תשובה: רק גרגרים נחשבים לקטניות
שאלה: לחם משנה: האם ניתן לצאת ידי חובת לחם משנה בפלאפל, או לא, כיון שהפיתה אינה שלימה, שהרי חותכים ממנה מעט על מנת להכניס לתוכה סלטים, חומוס, כדורי פלאפל, וכדומה, ולחם משנה הרי חייב להיות שלם. אודה על קבלת תשובה.
תשובה: ללחם משנה צריך לחם שלם ופיתה חתוכה אינה שלמה. רק כשאין לחם שלם אפשר להשתמש בפרוסה.
שאלה: מוצר שעלה יותר מהכתוב: אני דווקא לא הייתי חוזר אם המחיר היה יותר מן הכתוב בשביל 10 ש"ח הבדל. האם זה פותר אותי במקרה ההפוך? השאלה נשאלה בהמשך לשאלה "מוצר שעלה פחות מהכתוב"
תשובה: שלמה המלך מתאר שהתורה "יקרה היא מפנינים", וכי יעלה על הדעת שמי שהפנינים זולות בעיניו אינו משתוקק לתורה? זהו דימוי לדבר שנפשו של אדם בדרך הטבע חומדת, ועל זו הדרך נהגתי כשאשר הבאתי את השואל לחוש את מצבו של המוכר. הרב ינון זמיר
שאלה: דיני שבעה למי שמתו לו מתים רבים: לצערנו שמענו היום על האסון ברחובות. אם ורעיה קברה בעל וחמישה ילדים טהורים. הצער רב והלב כואב. שאלתי היא האם למי שמתו לו מתים רבים ישב שבעה על כולם יחד?
תשובה: אכן כואב מאוד הלב על האסון הנורא. ליבנו עם המשפחה ובמיוחד עם האלמנה וכולנו נושאים תפילה שיתבשרו מעתה רק בשורות טובות. מי שמתו לו כמה מתים בפעם אחת, לא עלינו, יושב שבעה על כולם בבת אחת. בשורות טובות ופסח כשר ושמח.
שאלה: למעוך אבוקדו על פרוסה בשבת: על העזרה וכל הכבוד על היוזמה!! אפשר לשאול מאיזו סיבה אסור לאכול ביום שבת בשעות בין הארביים? האם מותר למעוך אבוקדו ולמרוח אותו על פרוסה?
תשובה: א. אין איסור לאכול בשבת אחה"צ. כל מה שנאסר הוא רק שתיית מים מהנהרות בזמן בין השמשות מסיבות רוחניות.  בזמן זה חוזרות נשמות המתים לגהינם והשותה מהמים גוזל את המתים  ממילא אין לאיסור זה משמעות בימינו שאיננו שותים מהנהרות. ב. מותר למרוח אבוקדו על הלחם כדי לאוכלו סמוך למריחה. אמנם יש המחמירים בכך אולם העיקר להקל. אם האבוקדו רך מאוד מותר לכל הדעות.  עי' חזו"א (סימן נז)  אג"מ (או"ח ד עד טוחן אות ב)  יחוו"ד ה כז  שש"כ ו ז
שאלה: התרת נדרים- תלוי במשפחה?: המשפחה שלי אוכלת אבקת חלב נכרי. אני פשוט יום אחד החלטתי שלא בא לי לאכול כי אני רוצה להחמיר. האם אני צריכה לעשות התרת נדרים? מה זאת אומרת התרת נדרים בראש השנה? (בהמשך לשאלה הקודמת) השאלה נשאלה בהמשך לשאלה "התרת נדרים על חלב נכרי"
תשובה: בערב ראש השנה נוהגים ללכת בפני שלושה גברים ואומרים נוסח התרת נדרים. בנוסח זה יש גם הודעה שכל הנדרים שאנו נידור להבא בטלים. זה תקף אם בשעת הנדר לא זכרנו את ההתרת נדרים. בכל מקרה, במקרה שלך מדובר על החמרה ולא על הקלה ולכן את לא צריכה לעשות התרת נדרים. אולם, כעצה טובה, תקבלי עלייך את ההחמרה בלי נדר מאחר ומשפחתך אוכלת ואולי לא תוכלי תמיד לעמוד בקבלה טובה זו.
שאלה: כשרות פיתות אחרי חודש: קניתי פיתות בשוק מחנה יהודה ואחר הקנייה ראיתי שעבר בחודש תוקף תעודת הכשרות. מה דינן של הפיתות?
תשובה: וברכת ד' בנדון דידן נראה שאין לקנות במאפיה כזאת מחשש חלה, פת עכו"ם ותולעים. לגבי הפתות שנקנו כבר שאפשר להפריש מהן חלה, לגבי פת עכו"ם זה ספק ובדיעבד אפשר להקל, וכן לגבי תולעים בדיעבד אפשר להקל. אבל לכתחילה בודאי אסור לקנות שם. חג כשר ושמח הרב יהודה הלוי עמיחי מכון התורה והארץ כפר דרום אשקלון
שאלה: אכילת ביצים בליל הסדר: נהוג בביתנו לאכול ביצים קשות בליל הסדר כסימן לאבלות. מה הדין כשחל ליל הסדר בשבת? האם מקיימים זכר לאבלות בשבת?
תשובה: גם ביו"ט אסור להתאבל אך זכר לחורבן מותר וק"ו בשבת
שאלה: סעודת ליל הסדר בשנת האבלות: אמו נמצאת בשנת האבל על אמה ובמהלכה הוזמנו לחגוג את ליל הסדר (שנופל בשבת) לסעודה חגיגית עם משפחה של גיסי. למיטב הבנתי יש בעיה לה בעיה להשתתף סעודה מהסיבות הבאות: 1. שמיעת קול שירה של גברים, ילדים. 2. היעדרותה לא תורגש היות והיא לא מוזמנת לסעודת ליל הסדר באופן קבוע, מדי שנה. 3. מלבד המשפחה שלנו, ישנם משפחות נוספות שלוקחות חג באירוע. אף ישנם סיבות שמתירות את נוכחותה בסעודה, כגון : 1. מדובר בסעודת שבת ליל הסדר אשר תכלול דרשות ודברי תורה לעילוי נשמת הנפטרת. 2. הסעודה תתקיים באותה עיר ולא כרוכה בנסיעה בכלל. 3. האבל מעביר את החג בחיק משפחתו, ולא רק איתי (בנה הרווק). 4. חשוב מכל! אין נוהגים מנהגי אבלות בחג. מבקש הבהרתך כיצד לנהוג עפ"י מרן בית יוסף (עדות המזרח).
תשובה: 1.אין שום בעיה כי אין אבלות בחג. 2. אין צורך להחמיר מצות השמחה בחג חשובה בהרבה ממצות האבילות. 3.גם בלי זה מצות החג עצומה והיא מביאה נחת רוח לחיים ולמתים. 4. אפשר ללכת ולשמוח עם כולם ואין לחשוש בגלל חשיבותה העצומה של אמירת ההגדה בשמחה בליל הסדר.
שאלה: מחיית עמלק - מצווה מוסרית?: איך יתכן שה מצווה אותנו להשמיד עם שלם כולל תינוקות וילדים, למה לא נותנים להם סיכוי? אולי יש בהם פוטנציאל "מבני בניו של המן לימדו תורה." הרי שיש בחלקם פוטנציאל?! וממה נפשך, אם לא לוקחים סיכון והורגים את כולם, אז מדוע לא הורגים את כל הגויים, הרי גם משאר האומות יצאו רשעים?! ואם לוקחים סיכון אז למה משמידים את עמלק?
תשובה: לך, אכן אין בתורה מצווה להשמיד שום עם, גם לא את עמלק. אמנם הקב"ה הבטיח שימחה את זרע עמלק, אבל אלו חשבונות שמים. אנו לא מצוים לפגוע בחפים מפשע. וכך כותב הרמב"ם בהל' מלכים פרק ו, הל' א: "אין עושים מלחמה עם אדם בעולם עד שקוראים לו ל אחד מלחמת הרשות ואחד מלחמת מצוה". ובהמשך הדברים מסביר הרמב"ם שגם עם עמלק לא פותחים במלחמה, אלא קודם קוראים לו ל ואם הוא משלים איתנו, משאירים אותו ולא פוגעים בו. ואז אין מצווה להורגו. אבל אם עמלק יסרב להשלים עמנו - אז נלחמים איתו. ובמלחמה זו מותר להרוג כל נשמה, גם נשים וילדים. וכמה טעמים לדבר, נזכיר אחד: דרכו של עמלק הייתה להתקיף, לשדוד ולגנוב, לברוח ולהתחבא בין הנשים והילדים כדי להחביא את הלוחמים שרצחו והרגו אחרים. מי שמשתמש בילדים שלו במקום שכפץ - לא יכול להתלונן שהם נפגעים. הסבר זה עולה מהמסופר על עמלק בספר שמואל א' פרק ל, על מלחמת דוד בעמלק - בה רוכבי הגמלים ברחו והשאיר את החלשים מאחור למות בידי דוד. גם בתשובת האבני נזר כתב שהורגים את העמלקים רק כשהם אוחזים מעשה אבותיהם בידיהם, כלומר, נלחמים בישראל, כפי שעשו אבותיהם. אבל באינם אוחזים מעשה אבותיהם בידיהם, כלומר, שאינם נלחמים עם עמלק - לא הורגים אותם. אומנם דעת רבי אליעזר שאין מקבלים גרים מעמלק אבל חכמים חולקים עליו, והלכה כמותם ומי שבא להתגייר מעמלק מקבלים אותו, וכמובן שלא הורגים אותו. סוף דבר, כמובן שגם מי שהוא מעמלק "יש לו סיכוי" ואם הוא יחזור בתשובה ולא ימשיך את מעשה הרצח והשוד של אבותיו - לא יפגעו בו ובמשפחתו. יום נעים
שאלה: מנהג אבות ששינה: לרב! כיצד צריך לנהוג ילד שאביו שינה ממנהג אבותיו למנהג של עדה אחרת? (כגון: המוצא מספרד אבל האבא והסבא נוהגים כמנהג אשכנז) ואשמח מאוד אם הרב יוכל להביא מקורות. השאלה נשאלה בהמשך לשאלה "מנהג אבות או הלכה"
תשובה: הכלל הוא כך: "אל תיטוש תורת אמך"   זה מדובר בהנהגות של עדה. אבל מנהגים של אדם אחד, לדוגמא: אב שאומר תיקון חצות או קם ותיקין, אלו מנהגים יפים מאוד אך הם לא מחייבים את הבן אלא אם כן הוא נהג בהם מצד עצמו. הבן אינו מתחייב כאן מצד מנהגי אבות כי זה לא דין שחייבים לעשות כך. אם אביו של מישהו מעדה מסוימת לא מקפיד כמנהגי העדה, הבן צריך לנהוג כמנהגי העדה של הסבא שלו למרות שאביו שינה כי דברים כאלה אינם מחייבים את הבן.
שאלה: לארח גויה בליל הסדר וחילונים שיסעו: לקראת חג הפסח בעלי הזמין לליל הסדר את חברתו של אחיו, הלא יהודיה, ובנם המשותף. א. שאלתי היא האם מותר להם להתארח אצלנו בחג זה? מה התשובה גם במקרה והיא מתכוונת להתגייר? כמו כן, יש לציין שבעלי יכעס עליי מאוד, ולא יהיה מוכן לשמוע על כך שלא אזמין אותם. ב. לגבי אורחים חילוניים שאינם שומרים שבת, ויסעו במהלך החג בכל מקרה והוזמנו כבר לחג?
תשובה: א. השנה ליל הסדר חל בשבת ומוותר להזמין נוכרים. ב. אין להזמין יהודי ע"מ שיחלל שבת אלא בתנאי מיוחדים (ר' באהלה של תורה ח"ה סי' כב). אך הם כבר הוזמנו א"כ מה שאלתך?
שאלה: כשרות בשר על פי הרמ"א: לכבוד הרב שלו רב וברכה רבה! הזמנו אלינו אורחים המקפידים על כשרויות מסויימות ורכשנו בעבורם בשר תחת כשרות בד"ץ הרב לנדא. כשבאנו לשים את הבשר במרק ראינו שעל החבילה כתוב :"גלאט עפ"י דעת הרמ"א". האם לנו בעלי הבית שאנו מיוצאי גלות עדות המזרח מותר לאכול מבשר זה? יש לציין שהאוכל הוכן עבור סעודת שבת. הסבו איתנו בשולחן עוד אורחים שגם הם ממוצא גלות המזרח- אם זה אסור- האם היינו צריכים להודיע לכולם או שרק אנחנו לא היינו אוכלים ומשאירים את העניין בשקט כדי שאולי האורחים יוצאי אשכנז לא יתביישו שטרחו בשבילם ואף אחד אחר מלבדם לא יכול לאכול. חג פסח שמח וכשר לרב ולמשפחתו וד הטוב יאריך ימיו על ממלכתו בתוספת כח ועוז.
תשובה: רצוי שספרדים לא יאכלו בשר בקר שאינו חלק עפ"י הבית יוסף ואפשר לאכול בשר עוף שבזה אין מקום להחמיר גם לספרדים.
שאלה: המשך לשאלה "פסח במשרד" : כבוד הרב האם לבצע את בדיקת החמץ? האם לברך אחר כך בשנית בבדיקה שבבית? את השרפה של חמץ ניתן לבצע עם השרפה בערב חג? אורית השאלה נשאלה בהמשך לשאלה "פסח במשרד "
תשובה: מברכים רק על בדיקת חמץ אור לי"ד בבית חייבים לבדוק בזמן אפשר לשרוף את כל החמץ בע"פ
שאלה: בקשר לתשובה על מוצר שעלה פחות מהכתוב: על התשובה מאת כולל דיינות פסגות-הרב ינון זמיר. הרב כתב שהדבר תלוי עם יש בר קוד או לא. כי אם יש בר קוד כנראה שלא טעו. אולי בכל זאת היתה טעות במחשב שכחו לעדכן מחירים וכו? וכפי שהרב כתב שאם המצב הפוך הקונה היה חוזר לבדוק. לכן אשמח לביאור, השאלה נשאלה בהמשך לשאלה "מוצר שעלה פחות מהכתוב"
תשובה: לבני אדם תמיד עשויה להיות טעות, הרי יתכן שגם כשהתווית והמוכר שווים במחיר שניהם טועים כי טרם עודכנו, אלא שהלקוח לא צריך לחשוש למקרה רחוק ולא חייבוהו לברר מחיר של כל מוצר עם מנהל הסניף או בקופה הראשית. על זו הדרך חילקתי מסברא גם בין מחיר המוטבע ידנית על כל מוצר לבין מערכת ממוחשבת הקוראת בר-קודים אשר מזינים בה את המחיר ע"י מחשב ראשי העומד בפיקוח. בוודאי שהחושש לממון חבירו ובכ"ז דואג לברר שמא נפלה טעות תבוא עליו ברכה. הרב ינון זמיר
שאלה: לימוד אליבא דהלכתא: לכבוד הרב רציתי לשאול, האם לא צריך בסיס של לימוד מעמיק ועיוני לפני שאדם ניגש ללימוד גמרא אליבא דהלכתא? מדוע אם כן רוב רובם של הישיבות לא לומדות כך, זה לא נראה חשוד? השאלה נשאלה בהמשך לשאלה "לימוד אליבא דהלכתא"
תשובה: לימוד אליבא דהלכתא לא סותר את הלימוד העיוני המעמיק. אכן, לפני שפוסקים הלכה יש לדעת ללמוד בעיון ולהעמיק בהבנת הגמרא. בהרבה ישיבות לומדים את הסוגיא לעומק ומגיעים לנפקא מינה ההלכתית, את ההכרעה עצמה משאירים לרבנים העוסקים בפסיקת ההלכה.